#गीता_सार_विनीता अध्याय-1 श्लोक - 16

अनन्तविजयं राजा कुन्तीपुत्रो युधिष्ठिरः।
नकुलः सहदेवश्च सुघोषमणिपुष्पकौ।।1.16।।

व्याख्या - (संजय से आरम्भ मे धृतराष्ट्र ने पूछा था कि मेरे और पांडव के पुत्र युद्ध भूमि मे क्या कर रहें है, उसी क्रम मे श्लोक 2-13 तक दुर्योधन के बारे मे और 14 से पांडव पुत्रो के बारे मे संजय धृतराष्ट्र को बताते है )

अनन्तविजयं राजा ৷৷. सुघोषमणिपुष्पकौ'-- अर्जुन, भीम और युधिष्ठिर--ये तीनों कुन्ती के पुत्र हैं तथा नकुल और सहदेव--ये दोनों माद्री के पुत्र हैं, यह विभाग दिखाने के लिये ही यहाँ युधिष्ठिर के लिये 'कुन्तीपुत्र' विशेषण दिया गया है।
युधिष्ठिर को 'राजा' कहने का तात्पर्य है कि युधिष्ठिर जी वनवास के पहले अपने आधे राज्य-(इन्द्रप्रस्थ-) के राजा थे, और नियम के अनुसार बारह वर्ष वनवास और एक वर्ष अज्ञातवास के बाद वे राजा होने चाहिये थे। 'राजा' विशेषण देकर सञ्जय यह भी संकेत करना चाहते हैं कि आगे चलकर धर्मराज युधिष्ठिर ही सम्पूर्ण पृथ्वीमण्डल के राजा होंगे।
संजय कि दूरदर्शिता को देखे, धृतराष्ट्र के मित्र और सेवक है पर धर्म का साथ नहीं छोड़े 🙏 द्वायपायन भगवान वेद व्यास जी पुरे गीता मे कहीं भी संजय को धर्म विरुद्ध नहीं दिखाते है 🙏 यह बात द्योतक है इसका कि अगर धर्म आपके पास है तो किसी भी स्थिति मे आप पापी नहीं हो सकते. अब कुछ श्लोक बाद गीता का मर्म शुरू होगा. प्रयास रहेगा कि कुछ ऐसा लिखूं कृष्ण प्रेरणा से जैसा आप कहीं ना पढ़े हो 🙏 साथ बने रहें 🙏 राधा राधा
#गीता_सार_विनीता